उत्तर प्रदेश में विकास सूचकांक पर बागपत नंबर 1 पर पहुंचा, सांसद ने मोदी को लिखा पत्र
उत्तर प्रदेश सरकार के कार्यक्रम कार्यान्वयन विभाग के अनुसार नवंबर 2020 तक जारी जिलों की रैंकिंग में उत्तर प्रदेश का बागपत विकास के पैमाने पर सबसे अच्छा जिला बन गया है।
नई दिल्ली: उत्तर प्रदेश सरकार के कार्यक्रम कार्यान्वयन विभाग के अनुसार नवंबर 2020 तक जारी जिलों की रैंकिंग में उत्तर प्रदेश का बागपत विकास के पैमाने पर सबसे अच्छा जिला बन गया है। बागपत के सांसद और पूर्व शिक्षा राज्य मंत्री सत्यपाल सिंह ने प्रधानमंत्री नरेंद्र मोदी को इस बाबत सूचित करने के लिए 8 जनवरी को उन्हें एक पत्र लिखा।प्रधानमंत्री को लिखे अपने पत्र में, सिंह ने कहा, "मुझे यह बताते हुए खुशी हो रही है कि जिलों के विकास सूचकांक पर नवीनतम रैंकिंग में, बागपत, कार्यक्रम कार्यान्वयन विभाग (पीआईडी) द्वारा नवंबर 2020 के महीने के लिए हाल ही में जारी रिपोर्ट में नंबर एक जिला के रूप में उभरा है।" सिह ने मुंबई में पुलिस आयुक्त के रूप में भी काम किया है।सिंह ने कहा कि इसमें कोई संदेह नहीं है कि यह बहुत बड़ी उपलब्धि है क्योंकि 2016 में बागपत 41 वें स्थान पर था और इससे पहले यह 75 जिलों में से 56 वें स्थान पर था। उन्होंने कहा कि पिछले छह वर्षों में उन्होंने लंबे समय से लंबित राष्ट्रीय राजमार्ग परियोजना को पूरा करने के लिए कड़ी मेहनत की है और जिले में एक केन्द्रीय विद्यालय खोला है।सिंह ने प्रधानमंत्री को लिखे अपने पत्र में यह भी कहा कि यह उनका नेतृत्व था जिसने भारत को वंशवाद, तुष्टिकरण की राजनीति से बाहर निकाला और उन्होंने देश के विकास के लिए लगातार काम किया है।